2002/246/EY: Komission päätös, tehty 27 päivänä maaliskuuta 2002, päätösten 2001/730/EY ja 2001/854/EY muuttamisesta siltä osin kuin asia koskee yhteisön rahoitusosuutta jäsenvaltioiden vuodeksi 2002 esittämiin TSE:n valvontaohjelmiin (tiedoksiannettu numerolla K(2002) 1266)



Virallinen lehti nro L 084 , 28/03/2002 s. 0065 - 0068



Komission päätös, tehty 27 päivänä maaliskuuta 2002, päätösten 2001/730/EY ja 2001/854/EY muuttamisesta siltä osin kuin asia koskee yhteisön rahoitusosuutta jäsenvaltioiden vuodeksi 2002 esittämiin TSE:n valvontaohjelmiin (tiedoksiannettu numerolla K(2002) 1266) (2002/246/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 2001/572/EY(2), ja erityisesti sen 24 artiklan 5 ja 6 kohdan, sekä katsoo seuraavaa: (1) Komission päätöksessä 2001/730/EY(3) vahvistetaan luettelo yhteisön rahoitukseen oikeutetuista TSE:n valvontaohjelmista vuonna 2002 sekä kunkin ohjelman rahoituksen ehdotettu osuus ja määrä. Kaikki jäsenvaltioiden BSE:n ja scrapien seurantaohjelmat sisältyvät luetteloon. (2) Komission päätöksellä 2001/854/EY(4) hyväksyttiin jäsenvaltioiden vuodeksi 2002 esittämät TSE:n valvontaohjelmat. (3) Tieteellinen ohjauskomitea suositteli 18 ja 19 päivänä lokakuuta 2001 antamassaan lausunnossa, joka käsitteli pienistä märehtijöistä peräisin olevien tuotteiden turvallisuutta, mikäli on todennäköistä, että pienillä märehtijöillä esiintyy BSE:tä tai sen esiintyminen vahvistuu, että TSE-tautien esiintymisestä pienillä märehtijöillä laaditaan pikaisesti selvitys käytettävissä olevilla pikatesteillä ja tilastollisesti edustavaa otostyyppiä ja -kokoa käyttäen. (4) Vastauksena suositukseen tiettyjen tarttuvien spongiformisten enkafalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetussa Euroopan parlamentin ja neuvoston asetuksessa (EY) N:o 999/2001(5), sellaisena kuin se on viimeksi muutettuna komission asetuksella (EY) N:o 270/2002(6), vahvistetaan scrapien valvontaan lampaissa ja vuohissa tarkoitettu uusi ohjelma, jota sovelletaan 1 päivästä huhtikuuta 2002. Uudessa ohjelmassa lisätään huomattavasti niiden terveinä teurastettujen ja itsestään tilalla kuolleiden eläinten määrää, jotka on testattava. (5) Asetuksella (EY) N:o 999/2001 poistetaan myös Itävallalle ja Suomelle aiemmin myönnetyt poikkeukset vaatimuksesta testata tietyt eläinten kohderyhmät, koska näissä jäsenvaltioissa on sittemmin vahvistettu ensimmäiset BSE-tapaukset. Itävalta ja Suomi ovat molemmat pyytäneet niille TSE:n valvontaan päätöksissä 2001/730/EY ja 2001/854/EY myönnetyn rahoituksen lisäämistä. (6) Asetuksella (EY) N:o 999/2001 käynnistetyn TSE:n laajennetun valvontaohjelman vuoksi on tarpeen tarkistaa päätöksissä 2001/730/EY ja 2001/854/EY vahvistettua yhteisön rahoitusosuuden enimmäismäärää kutakin ohjelmaa kohden. (7) Kullekin ohjelmalle myönnettävän yhteisön rahoituksen arvioitua enimmäismäärää saatetaan joutua tarkistamaan ohjelmien täytäntöönpanon aikana kunkin jäsenvaltion todellisten tarpeiden ottamiseksi huomioon. Tarkistus olisi kuitenkin toteutettava lisäämättä yhteisön rahoitusosuuden kokonaismäärää. (8) Päätöksen 2001/854/EY liitteessä esitetty atk-pohjainen kuukausittainen kertomus ohjelmien edistymisestä ja toiminnasta aiheutuneista kustannuksista olisi mukautettava asetuksen (EY) N:o 999/2001 liitteen III viimeisimpiin muutoksiin, jotka on tehty asetuksella (EY) N:o 270/2002; viimeksi mainitulla asetuksella poistetaan poikkeuksellinen näytteenottokäytäntö, joka oli aiemmin vahvistettu lammas- ja vuohikannaltaan pienille jäsenvaltioille. (9) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 2001/730/EY liite tämän päätöksen liitteen I mukaisesti. 2 artikla Muutetaan päätös 2001/854/EY seuraavasti: 1) Korvataan 1 artiklan 2 kohdassa "4850000 euron" määrä "4887000 euron" määrällä. 2) Korvataan 2 artiklan 2 kohdassa "2860000 euron" määrä "2892000 euron" määrällä. 3) Korvataan 3 artiklan 2 kohdassa "20710000 euron" määrä "21077000 euron" määrällä. 4) Korvataan 4 artiklan 2 kohdassa "1300000 euron" määrä "1851000 euron" määrällä. 5) Korvataan 5 artiklan 2 kohdassa "10700000 euron" määrä "11240000 euron" määrällä. 6) Korvataan 6 artiklan 2 kohdassa "34900000 euron" määrä "35361000 euron" määrällä. 7) Korvataan 7 artiklan 2 kohdassa "10630000 euron" määrä "11136000 euron" määrällä. 8) Korvataan 8 artiklan 2 kohdassa "10850000 euron" määrä "11379000 euron" määrällä. 9) Korvataan 10 artiklan 2 kohdassa "5800000 euron" määrä "6104000 euron" määrällä. 10) Korvataan 11 artiklan 2 kohdassa "1640000 euron" määrä "3325000 euron" määrällä. 11) Korvataan 12 artiklan 2 kohdassa "2750000 euron" määrä "2874000 euron" määrällä. 12) Korvataan 13 artiklan 2 kohdassa "500000 euron" määrä "1329000 euron" määrällä. 13) Korvataan 14 artiklan 2 kohdassa "600000 euron" määrä "651000 euron" määrällä. 14) Korvataan 15 artiklan 2 kohdassa "5560000 euron" määrä "6100000 euron" määrällä. 15) Korvataan 16 artikla seuraavasti: " 16 artikla Yhteisön rahoitusosuus 1-15 artiklassa hyväksytyille ohjelmille on 100 prosenttia testipakkausten hankintakustannuksista (ilman alv:tä) 15 euron testikohtaiseen enimmäismäärään asti - testattaessa 1 päivän tammikuuta ja 31 päivän maaliskuuta 2002 välisenä aikana asetuksen (EY) N:o 999/2001 liitteessä III olevan A luvun I osan 2, 3 ja 4 kohdassa sekä II osan 2, 3 ja 4 kohdassa tarkoitettuja eläimiä, - testattaessa 1 päivän huhtikuuta ja 31 päivän joulukuuta 2002 välisenä aikana asetuksen (EY) N:o 999/2001 liitteessä III olevan A luvun I osan 2, 3 ja 4 kohdassa sekä II osan 2 ja 3 kohdassa tarkoitettuja eläimiä, ja tässä päätöksessä kullekin ohjelmalle vahvistettuun enimmäismäärään asti." 16) Asetuksen 17 artiklassa nykyisestä numeroimattomasta kohdasta tulee 1 kohta ja artiklaan lisätään seuraava 2 kohta: "2. Yhteisön rahoitusosuuden enimmäismäärää kutakin valvontaohjelmaa kohden voidaan muuttaa 1 kohdan b ja c alakohdassa mainittujen kertomusten perusteella. Yhteisön kokonaisrahoitusosuus on kuitenkin enintään 120556000 euroa." 17) Muutetaan liite tämän päätöksen liitteen II mukaisesti. 3 artikla Tätä päätöstä sovelletaan 1 päivästä huhtikuuta 2002. 4 artikla Tämä päätös on osoitettu kaikille jäsenvaltioille. Tehty Brysselissä 27 päivänä maaliskuuta 2002. Komission puolesta David Byrne Komission jäsen (1) EYVL L 224, 18.9.1990, s. 19. (2) EYVL L 203, 28.7.2001, s. 16. (3) EYVL L 274, 17.10.2001, s. 20. (4) EYVL L 318, 4.12.2001, s. 54. (5) EYVL L 147, 31.5.2001, s. 1. (6) EYVL L 45, 15.2.2002, s. 4. LIITE I Korvataan päätöksen 2001/730/EY liite seuraavasti: "LIITE Luettelo TSE:n valvontaohjelmista Yhteisön rahoitusosuuden enimmäismäärä >TAULUKON PAIKKA>" LIITE II Korvataan päätöksen 2001/854/EY liite seuraavasti: "LIITE >PIC FILE= "L_2002084FI.006803.TIF">"